cyanic-selkie/wikianc huggingface dataset:
การเกิดอารมณ์เพศจากเครื่องแบบ
การเกิดอารมณ์เพศจากเครื่องแบบที่พบมากที่สุด คือ การเกิดอารมณ์เพศจากเครื่องแบบของพนักงานตำรวจ ทหาร นักเรียนหญิง นางพยาบาล เมดฝรั่งเศส บริกรหญิง ผู้นำเชียร์และกระต่ายเพลย์บอย บางคนยังเรียกเสื้อผ้าแม่ชีหรือแม้แต่ผ้ากันเปื้อนเป็นเครื่องแบบด้วย เครื่องแบบนั้นอาจสมจริง หรืออาจทำขึ้นให้เกี่ยวกับเพศมากขึ้นผ่านการใช้มินิสเกิร์ตที่สั้นมาก กระโปรงรัดก้นหรือเสื้อรัดทรงที่ยาวมาก ผ่านการใช้ถุงน่อง เสื้อรัดรูปร่างแห หรือส้นสูง หรือโดยทำจากหนังหรือลาเทกซ์ตามความชอบ บางครั้ใช้เครื่องแบบตามกิจกรรมที่กำลังทำ เช่น บางคนอาจสวมเครื่องแบบนางพยาบาลเพื่อสวนทวารหรือเครื่องแบบตำรวจเพื่อใส่กุญแจมือและขังบุคคล เป็นต้น สองคนอาจแต่งเป็นผู้ถูกกักขังสำหรับกิจกรรมนักโทษกับนักโทษในฉากเรือนจำหรือจำนนต่อผู้สวมบทบาทคนที่สาม (ผู้คุมเรือนจำ) ซึ่งอาจเพิ่มสัมผัสความสมจริงให้กับการเล่น นักระบำเปลื้องผ้าสวมเป็นพนักงานตำรวจเป็นที่นิยมในงานสังสรรค์วันเกิดหรือชายโสด หญิงนั้นเริ่มด้วย "การจับ" แขกหลอก ๆ มักด้วยกุญแจมือ ก่อนเริ่มเต้นประจำ
คนคาราบาว
คนคาราบาว (ฅนคาราบาว) เป็นการจัดคอนเสิร์ตครั้งใหญ่เนื่องในโอกาสครบรอบ 10 ปีของวงคาราบาว เมื่อวันเสาร์ที่ 25 และวันอาทิตย์ที่ 26 พฤษภาคม พ.ศ. 2534 ณ เอ็มบีเค ฮอลล์ มาบุญครอง เซนเตอร์ ซึ่งเป็นการกลับมารวมตัวครั้งแรกของสมาชิกวงคาราบาวยุคคลาสสิกไลน์อัพ หลังจากแยกกันไปทำงานตามความต้องการของแต่ละคน
การแสดง
คอนเสิร์ต ฅน คาราบาว อำนวยการสร้างโดย ดี-เดย์ เอ็นเทอร์เทนเมนท์ ต้นสังกัดของวงคาราบาวในขณะนั้น โดยมี ชนินทร์ โปสาภิวัฒน์ รับหน้าที่ โปรเจ็กต์ ไดเรกเตอร์ อีกครั้งหนึ่ง หลังจากเคยร่วมงานในคอนเสิร์ตทำโดยคนไทย เมื่อปี พ.ศ. 2528 มีผู้สนับสนุนการจัดคอนเสิร์ตคือ เครื่องดื่มโค้ก รถยนต์มิตซูบิชิ และกางเกงยีนส์แรงเลอร์ โดยประกาศไว้ว่า เป็นคอนเสิร์ตการรวมตัวครั้งสุดท้ายก่อนจะเหลือเพียงความทรงจำ ด้วยการเสนอบทเพลงของวงคาราบาวในรูปแบบที่ไม่เคยทำมาก่อน
คอนเสิร์ตครั้งนี้เป็นการจัดแสดงดนตรีในร่ม จำกัดจำนวนผู้ชมประมาณ 5,000 คน มีการจัดเก้าอี้รองรับผู้ชม สำหรับเวทีถูกออกแบบอย่างอลังการ โดยมีจอวิดีโอขนาดยักษ์ พร้อมแสง สี เสียง และม่านเปิดเวทีสลักตราสัญลักษณ์ของวงคาราบาว การแสดงจึงเป็นไปอย่างสงบเรียบร้อย โดยไม่พบสิ่งผิดปกติดังเช่นการแสดงดนตรีกลางแจ้ง โดยสมาชิกวงที่มารวมตัวมีทั้งสิ้น 6 คน ขาดเพียง เขียว - กีรติ พรหมสาขา ณ สกลนคร ด้วยเหตุผลที่ว่ากำลังอยู่ในช่วงการออกเทปอัลบั้มเดี่ยวอัลบั้มแรกของตนเอง แต่ทั้งนี้ทั้งนั้น ทางวงก็ไม่ได้สรรหานักดนตรีคนใดมาเพิ่มเติมเพื่อการนี้
การแสดงของวงคาราบาว แบ่งออกเป็น การเสนอบทเพลงตั้งแต่อัลบั้มชุดแรกจนถึงชุดที่ 9 เมื่อครั้งที่ยังรวมตัวกันครบวง และสร้างปรากฏการณ์ความยิ่งใหญ่ให้กับวง มีการบรรเลงแบบเมดเล่ย์ อคูสติก และออเคสตร้า โดยยังได้แขกรับเชิญมาช่วยเพิ่มอรรถรสในการแสดง คือ คณะกลองยาวเอกทนต์ และ กลุ่มนักดนตรีเครื่องสายจากกองดุริยางค์ทหารเรือ ที่มาร่วมบรรเลงเพลงยิ่งใหญ่อย่าง แม่สาย, เจ้าตาก และเพลง เรฟูจี ซึ่งเป็นครั้งแรกที่ทางวงมีความตั้งใจจะแสดงสดให้เหมือนกับภาคบันทึกเสียงอัลบั้ม นอกจากนี้ ยังมีการแสดงลำตัดหน้าม่านจากคณะหวังแม้ว นำโดย เดือนมนัส กมลบุตร โดยเนื้อหากล่าวถึงการเดินทางและผลงานของวงคาราบาว จากการแต่งด้วยลีลาขำขันของ อภิชาติ ดำดี
ก่อนจบการแสดง ได้มีการเปิดใจของเหล่าสมาชิกวงแต่ละคนถึงการแยกย้ายกันทำงาน แต่สิ่งที่ผู้ชมได้รับหลังจากการแสดงสิ้นสุดลงคือ ความภูมิใจที่มีโอกาสชมการรวมตัวเฉพาะกิจของวงดนตรีเพื่อชีวิตที่ยิ่งใหญ่
แต่อย่างไรก็ตาม สมาชิกวงคาราบาวยุคคลาสสิกไลน์อัพ ยังได้กลับมารวมตัวกันอีก และแสดงร่วมกับสมาชิกวงคาราบาวยุคปัจจุบันในคอนเสิร์ตดังนี้
ในบรรดาผู้ชมคอนเสิร์ต ฅน คาราบาว มีดารานักแสดงเข้าร่วมชมด้วย เช่น 2 สามีภรรยา นก - ฉัตรชัย เปล่งพานิช และนก - สินจัย เปล่งพานิช
ในปี พ.ศ. 2536 ทางดี-เดย์ เอ็นเทอร์เทนเมนท์ ได้นำเทปคอนเสิร์ต "ฅน คาราบาว" มาจัดจำหน่ายในรูปแบบเทปคาสเซตความยาวประมาณ 1 ชั่วโมง โดยตัดทอนให้เหลือเพียงส่วนที่น่าสนใจ เช่น ช่วงลำตัด ช่วงเมดเล่ย์ ช่วงการแสดงร่วมกับวงออเคสตร้า ช่วงการพูดคุย เป็นต้น
โบนเกา (จังหวัดตาวี-ตาวี)
โบนเกา (Bongao) เป็นเมืองศูนย์กลางของจังหวัดตาวี-ตาวี ประเทศฟิลิปปินส์ โดยในปี ค.ศ. 2015 มีประชากรทั้งหมด 100,527 คน ตัวเมืองมีพื้นที่ครอบคลุมเกาะโบนเกา, เกาะซังกา-ซังกา, เกาะปาบาบัก, และซีกตะวันตกของเกาะตาวี-ตาวี
มอม
มอม อาจหมายถึง
พระเจ้าชิลุง
พระเจ้าชิลุง เป็นกษัตริย์แห่งน่านเจ้าที่ 8 เป็นพระโอรสของพระเจ้ากวนเฟงยู ทรงครอง ราชย์ช่วงปี พ.ศ. 1402–1420 (ค.ศ. 859–877)
พระเจ้าชิลุงได้เปลี่ยนนามอาณาจักร "ต้าบอง" (大蒙)เป็น "ต้าหลี่" (大禮)
อ้างอิง
844877
รหัสโบดอต
รหัสโบดอต (Baudot code) คิดค้นโดย Émile Baudot เป็นมาตรฐานของ CCITT ใช้ในในระบบโทรเลขและเทเล็กซ์ทั่วโลก ประกอบด้วยรหัส 5 บิต สามารถมีรหัสที่แตกต่างกันได้เท่ากับ 25 หรือเท่ากับ 32 รูปแบบ วึ่งไม่เพียงพอกับรหัสทั้งหมด จึงมีการเพิ่มรหัสพิเศษอีก 2 ตัว คือ 11111หรือ LS(Letter Shift Character) เพื่อเปลี่ยนกลุ่มตัวอักษรเป็นตัวพิมพ์เล็ก(Lower case)และ11011หรือFS(Finger Shift Charecter) สำหรับเปลี่ยนรูปอักษรแป็นตัวพิมพ์ใหญ่ ทำให้มีรหัสเพิ่มขึ้นอีก 32 ตัว แต่มีอักขระซ้ำกับอักขระเดิม 6 ตัว จึงสามารถใช้รหัสได้จริง 58 ตัว
พิสัย
ในสถิติศาสตร์ พิสัย (range) ของชุดข้อมูลคือ ผลลบระหว่างค่ามากสุดและค่าน้อยสุด สามารถให้รายละเอียดคร่าวๆ ของผลลัพธ์ก่อนที่จะดูมันจริงๆ ผลต่างนี้เฉพาะเจาะจง พิสัยของชุดข้อมูล คือผลลัพธ์จากการลบ จำนวนที่น้อยที่สุดออกจากจำนวนที่มากที่สุด
ปานพิมพ์ เตชะธนชัยพัฒน์
ปานพิมพ์ เตชะธนชัยพัฒน์ (ชื่อเล่น : แพม) เกิดเมื่อวันที่ 18 กรกฎาคม พ.ศ. 2532 เป็นนักแสดงชาวไทย จบการศึกษาระดับอนุบาล และ ระดับประถมศึกษาที่โรงเรียนประสาทพรคริสเตียนอาคาเดมี่ ระดับมัธยมศึกษาที่โรงเรียนเบญจมราชานุสรณ์ ระดับปริญญาตรี คณะวารสารศาสตร์และสื่อสารมวลชน มหาวิทยาลัยธรรมศาสตร์ ชนะการเวทีการประกวด Gossip Girl โดย นิตยสาร Gossip Star ในปี 2006 ผลงานสร้างชื่อที่ทำให้เธอเป็น ดารา-นางแบบ เซ็กซี่ คือ ปฏิทิน Leo (ลีโอ) ปี 2010
มิวสิกวิดีโอ
* "เห็นมั้ยบัวลอย" – แอ๊ด คาราบาว
รางวัล
ปี 2549 ปี 2553 ปี 2554 ปี 2555 ปี 2556
• รางวัล สยามบันเทิง 50 sexy of the year ปี 2017 จากหนังสือพิมพ์ สยามบันเทิง
ประเทศญี่ปุ่นในกีฬาภูมิภาคเอเชียตะวันออก 1993
ประเทศญี่ปุ่นได้เข้าร่วมการแข่งขันกีฬาภูมิภาคเอเชียตะวันออก 1993 ที่จัดขึ้น ณ เมืองเซี่ยงไฮ้ ประเทศสาธารณรัฐประชาชนจีน มีพิธีเปิดอย่างเป็นทางการในวันที่ 9 พฤษภาคม พ.ศ. 2546 และมีพิธีปิดในวันที่18 พฤษภาคม พ.ศ. 2546
หลังจบสิ้นการแข่งขัน ประเทศญี่ปุ่นได้รับเหรียญรวมทั้งสิ้น 117 เหรียญ แบ่งเป็น 25 เหรียญทอง 37 เหรียญเงิน และ 55 เหรียญทองแดง ซึ่งอยู่ในอันดับ 2 ของตาราง รองจากเจ้าภาพจีน
สถานีศาลาแดง
สถานีศาลาแดง (Sala Daeng Station, รหัส S2) เป็นสถานีรถไฟฟ้าบีทีเอสแบบยกระดับ ในเส้นทางสายสีลม ยกระดับเหนือย่านธุรกิจถนนสีลม ใกล้กับทางแยกศาลาแดง ในพื้นที่แขวงสีลมและแขวงสุริยวงศ์ เขตบางรัก กรุงเทพมหานคร เป็นจุดเชื่อมต่อกับสถานีสีลมของรถไฟฟ้ามหานคร สายเฉลิมรัชมงคล ซึ่งในเวลาเร่งด่วนจะเป็นสถานีที่มีผู้โดยสารใช้งานเป็นอันดับ 2 รองจากสถานีสยาม เนื่องจากเป็นสถานีที่ตั้งอยู่ใกล้กับอาคารสำนักงานจำนวนมาก
ที่ตั้ง
ถนนสีลม ด้านหน้าศูนย์การค้าสีลมคอมเพลกซ์ ใกล้กับทางแยกศาลาแดง (จุดบรรจบถนนพระรามที่ 4) ในพื้นที่แขวงสีลมและแขวงสุริยวงศ์ เขตบางรัก กรุงเทพมหานคร
อาชิกางะ โยชิอากิ
อาชิกางะ โยชิอากิ (足利 義昭, 15 ธันวาคม พ.ศ. 2080 – 19 ตุลาคม พ.ศ. 2140) โชกุนลำดับที่ 15 และลำดับสุดท้ายแห่ง รัฐบาลโชกุนอาชิกางะ ดำรงตำแหน่งระหว่าง พ.ศ. 2101 – พ.ศ. 2106
สถานีศาลาแดง
รูปแบบของสถานี
เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา รวมทั้งมีประตูกั้นชานชาลาแบบ Half Height Platform Screen Door
อาชิกางะ โยชิอากิ
โยะชิอะกิเป็นบุตรชายของ อาชิกางะ โยชิฮารุ โชกุนลำดับที่ 12 และเป็นน้องชายของ อาชิกางะ โยชิเตรุ โชกุนลำดับที่ 13 เมื่อ อาชิกางะ โยชิฮิเดะ โชกุนลำดับที่ 14 ซึ่งเป็นลูกพี่ลูกน้องกับโยะชิอะกิถูก โอดะ โนบูนางะ ขุนศึกที่กำลังเรืองอำนาจในขณะนั้นโค่นอำนาจลงใน พ.ศ. 2101 และได้แต่งตั้งโยะชิอะกิในวัย 21 ปีขึ้นเป็นโชกุนคนใหม่แต่ตลอด 5 ปีของการดำรงตำแหน่งอำนาจทั้งหมดก็ตกอยู่ในมือของโนะบุนะงะทำให้โชกุนโยะชิอะกิเปรียบเสมือนเป็นโชกุนหุ่นเชิดของโนะบุนะงะเท่านั้นนอกจากนี้โนะบุนะงะยังได้รับโยะชิอะกิเป็นบุตรบุญธรรม
สถานีศาลาแดง
ทางเข้า-ออก
ประกอบด้วยทางขึ้น-ลงปกติ, สะพานเชื่อมต่ออาคาร และทางเดินใต้ทางวิ่งรถไฟฟ้า (skywalk) ได้แก่
อาชิกางะ โยชิอากิ
ใน พ.ศ. 2105 โชกุนโยะชิอะกิได้ขอความช่วยเหลือจาก ทะเกะดะ ชิงเง็น ขุนศึกใหญ่แห่งภูมิภาคคันโตซึ่งมีความขัดแย้งกับโนะบุนะงะให้เข้ามาช่วยต้านทานอำนาจของโนะบุนะงะแต่ชิงเง็นกลับอสัญกรรมอย่างกระทันหันในปีต่อมาคือ พ.ศ. 2106 ทำให้โนะบุนะงะตัดสินใจปลดโชกุนโยะชิอะกิออกจากตำแหน่งส่งผลให้การปกครองของตระกูลอะชิกะงะที่มีมาตั้งแต่ พ.ศ. 1878 หรือกว่า 228 ปีต้องสิ้นสุดลงรวมถึงเป็นการสิ้นสุดของ ยุคมุโระมะชิ และนับเป็นจุดเริ่มต้นของ ยุคอะซุชิโมะโมะยะมะ
สถานีศาลาแดง
ทางเข้า-ออก
จุดรวมพลอยู่ที่ทางออก 2 หน้าอาคารสีบุญเรือง
อาชิกางะ โยชิอากิ
ต่อมาโนะบุนะงะได้บังคับให้อดีตโชกุนโยะชิอะกิออกบวชโดยได้ฉายาทางธรรมว่า โชซัง ก่อนจะเปลี่ยนเป็น เรโออิง ในภายหลังต่อมาใน พ.ศ. 2131 ท่านเรโออิงหรืออดีตโชกุนโยะชิอะกิได้สละตำแหน่งโชกุนอย่างเป็นทางการก่อนจะมรณภาพเมื่อวันที่ 19 ตุลาคม พ.ศ. 2140 ขณะอายุได้ 59 ปี 309 วัน
1537 1597
สถานีศาลาแดง
เหตุการณ์สำคัญ
ในวันที่ 22 เมษายน พ.ศ. 2553 เวลา 20.00 น. เกิดการยิงเอ็ม 79 จำนวน 5 ลูก ในเหตุการณ์การเผชิญหน้าระหว่างแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน และกลุ่มผู้ชุมนุมเสื้อหลากสี ระเบิดยิงเข้าบริเวณสถานีศาลาแดงและธนาคารกรุงศรีอยุธยา สาขาสีลม โดยสถานีรถไฟฟ้าศาลาแดงเสียหายหลังคาเป็นรู ส่วนขบวนรถไฟฟ้าได้รับความเสียหายเครื่องปรับอากาศไม่ทำงาน จากสะเก็ดระเบิด มีผู้บาดเจ็บ 87 ราย รักษาตัวในโรงพยาบาล 27 ราย อาการสาหัส 3 ราย เสียชีวิต 3 ราย
รถโดยสารประจำทาง
ถนนสีลม รถขสมก. สาย 15 76 77 514 รถเอกชน สาย 167 504 547
สไปเดอร์-แมน: ผงาดข้ามจักรวาลแมงมุม
สไปเดอร์-แมน: ผงาดข้ามจักรวาลแมงมุม (Spider-Man: Across the Spider-Verse) เป็นภาพยนตร์แอนิเมชันอเมริกันแนวซูเปอร์ฮีโร ฉายเมื่อ ค.ศ. 2023 สร้างจากตัวละคร ไมล์ โมราเลส / สไปเดอร์-แมน ของ มาร์เวลคอมิกส์ ภาพยนตร์สร้างโดย โคลัมเบียพิคเจอร์สและโซนี่พิกเจอส์แอนิเมชันร่วมกับมาร์เวลเอนเตอร์เทนเมนต์ และจัดจำหน่ายโดย โซนี่พิกเจอส์รีลีดซิง ผงาดข้ามจักรวาลแมงมุม เป็นภาพยนตร์ภาคต่อของ สไปเดอร์-แมน ผงาดสู่จักรวาล-แมงมุม (2018) และดำเนินเรื่องในมัลติเวิร์สของจักรวาลอื่นที่เรียกว่า "จักรวาล-แมงมุม" ภาพยนตร์กำกับโดย โจอาคิม ดอส ซานโตส, เคมป์ พาวเวอร์และจัสติน เค. ทอมป์สัน (เป็นการกำกับภาพยนตร์ครั้งแรกของพวกเขา) จากบทภาพยนตร์ที่เขียนโดย ฟิล ลอร์ด, คริสโตเฟอร์ มิลเลอร์ (ทั้งคู่เป็นผู้อำนวยการสร้างร่วมด้วยเช่นกัน) และ เดวิด คาลลาแฮม ภาพยนตร์ให้เสียงนำโดย ชามีก มัวร์ เป็น โมราเลส ร่วมกับ เฮลี สไตน์เฟลด์, ไบรอัน ไทรี เฮนรี, ลูนา ลอเรน เบเลซ, เจก จอห์นสัน, เจสัน ชวาตซ์แมน, อิสสา เร, คาราน โซนิ, แดเนียล คาลูยาและโอสการ์ อิซาอัก ในภาพยนตร์ ไมล์ไปผจญภัยกับ เกวน สเตซี / สไปเดอร์-วูแมน ข้ามมัลติเวิร์สที่เขาได้พบกับทีมใหม่ของ สไปเดอร์-พีเพิล หรือที่รู้จักในชื่อ สไปเดอร์-โซไซตี ซึ่งนำโดย มิเกล โอฮารา / สไปเดอร์-แมน 2099 แต่เกิดความขัดแย้งกับพวกเขาเกี่ยวกับการจัดการกับภัยคุกคามใหม่
โซนี่เริ่มพัฒนาภาพยนตร์ภาคต่อของ ผงาดสู่จักรวาล-แมงมุม ก่อนภาพยนตร์ดังกล่าวจะฉายใน ค.ศ. 2018 พร้อมกับทีมผู้เขียนบทและผู้กำกับ โดยภาพยนตร์จะเน้นไปที่ความสัมพันธ์ระหว่างไมลส์ของมัวร์และเกวนของสไตน์เฟลด์ ภาพยนตร์ประกาศอย่างเป็นทางการในเดือนพฤศจิกายน ค.ศ. 2019 และงานแอนิเมชันเริ่มต้นในเดือนมิถุนายน ค.ศ. 2020 ด้วยสไตล์ภาพที่แตกต่างกันสำหรับแต่ละจักรวาลทั้งหกที่ตัวละครไปเยือน ผงาดข้ามจักรวาลแมงมุม เป็นภาพยนตร์แอนิเมชันอเมริกันที่มีความยาวที่สุด ด้วยความยาว 140 นาที
สไปเดอร์-แมน: ผงาดข้ามจักรวาลแมงมุม ฉายรอบปฐมทัศน์เมื่อวันที่ 30 พฤษภาคม ค.ศ. 2023 ที่ โรงละครรีเจนซีวิลเลจ ฉายรอบทั่วไปในไทยเมื่อวันที่ 31 พฤษภาคมและฉายในสหรัฐเมื่อวันที่ 2 มิถุนายน โดยภาพยนตร์เลื่อนฉายจากกำหนดเดิมในเดือนตุลาคม ค.ศ. 2022 เนื่องจากการระบาดทั่วของโควิด-19 ภาพยนตร์ได้รับเสียงชื่นชมจากนักวิจารณ์ทั่วโลกเช่นเดียวกับภาพยนตร์เรื่องแรก ทำเงิน 686 ล้านดอลลาร์สหรัฐทั่วโลก กลายเป็นภาพยนตร์ทำเงินสูงสุดอันดับที่ 5 ในปี ค.ศ. 2023 โดยเป็นหนึ่งในภาพยนตร์ไม่กี่เรื่องที่ประสบความสำเร็จในช่วงภาพยนตร์หน้าร้อน ร่วมกับ เงือกน้อยผจญภัย
ภาพยนตร์เรื่องที่สาม สไปเดอร์-แมน: ผงาดล้ำจักรวาลแมงมุม ถูกเลื่อนกำหนดฉายอย่างไม่มีกำหนดหลังมีการเรียกร้องค่าแรงและการปฏิบัติอย่างไม่เป็นธรรมในระหว่างการสร้างภาพยนตร์ รวมถึงการประท้วงค่าแรงที่กำลังเกิดขึ้นในวงการสื่อของอเมริกา ในขณะที่ภาพยนตร์แยกที่เน้นไปที่ตัวละครหญิงกำลังอยู่ในการพัฒนา
จ้าว ซ่านเจิ้ง
จ้าว ซ่านเจิ้ง (趙善政) เป็นปฐมกษัตริย์แห่งอาณาจักรต้าเทียนซิ่ง ทรงครอง ราชย์ช่วงปี พ.ศ. 1471–1472 (ค.ศ. 928–929)
อ้างอิง
929
เดยัน วินชิช
เดยัน วินชิช (Dejan Vinčič; 15 กันยายน ค.ศ. 1986 —) เป็นนักวอลเลย์บอลชายชาวสโลวีเนีย เขาเล่นตำแหน่งมือเซต ให้กับสโมสรโบแวอวซอูเซ
ทีมชาติ
เมื่อวันที่ 14 สิงหาคม ค.ศ. 2015 ทีมชาติสโลวีเนียรวมทั้งวินชิช ได้รับเหรียญทองจากการแข่งขันวอลเลย์บอลชายยูโรเปียนลีก 2015 นอกจากนี้เขายังได้รับรางวัล "ผู้เล่นทรงคุณค่า" และ "ตัวเซ็ตยอดเยี่ยม"
การสังหารหมู่กาตึญ
การสังหารหมู่กาตึญ (zbrodnia katyńska, mord katyński, "Katyń crime",) เป็นการประหารชีวิตหมู่เจ้าหน้าที่ทหาร เชลยศึก และปัญญาชนชาวโปแลนด์เกือบ 22,000 คน ดำเนินการโดยสหภาพโซเวียต โดยเฉพาะเอนคาเวเด ("กรมการราษฎรฝ่ายกิจการภายใน" หรือตำรวจลับโซเวียต) ในเดือนเมษายนและพฤษภาคม ค.ศ. 1940 แม้ว่าการสังหารจะเกิดขึ้นในเรือนจำที่เมืองคาลีนีนและคาร์กิว และที่อื่น ๆ การสังหารหมู่นี้ตั้งชื่อตามป่ากาตึญซึ่งหลุมศพจำนวนมากถูกค้นพบครั้งแรกโดยกองทัพนาซีเยอรมนี
คำสั่งให้ประหารชีวิตสมาชิกของเจ้าหน้าที่โปแลนด์ที่เป็นเชลยนั้นออกอย่างลับ ๆ โดยโปลิตบูโรของโซเวียตที่นำโดยโจเซฟ สตาลิน จากจำนวนผู้เสียชีวิตทั้งหมด ประมาณ 8,000 คนเป็นเจ้าหน้าที่ที่ถูกคุมขังระหว่างการบุกครองโปแลนด์ของสหภาพโซเวียตใน ค.ศ. 1939 อีก 6,000 คนเป็นเจ้าหน้าที่ตำรวจ และอีก 8,000 คนที่เหลือเป็นปัญญาชนชาวโปแลนด์ที่โซเวียตถือว่าเป็น "สายลับและตำรวจกึ่งทหาร สายลับและผู้ก่อวินาศกรรม อดีตเจ้าของที่ดินเจ้าของโรงงานและเจ้าหน้าที่" ชั้นเจ้าหน้าที่ของกองทัพโปแลนด์เป็นตัวแทนของรัฐโปแลนด์ที่มีเชื้อชาติหลากหลาย ผู้ถูกสังหารประกอบด้วยชาวโปแลนด์เชื้อสายยูเครน ชาวเบลารุส และชาวยิวในโปแลนด์ 700–900 คน รวมทั้งบารุค สไตน์เบิร์ก หัวหน้ารับบีในกองทัพโปแลนด์
การสืบสวนที่ดำเนินการโดยอัยการสูงสุดแห่งสหภาพโซเวียต (ค.ศ. 1990-1991) และสหพันธรัฐรัสเซีย (ค.ศ. 1991-2004) ยืนยันความรับผิดชอบของโซเวียตต่อการสังหารหมู่ แต่ปฏิเสธที่จะจัดประเภทการกระทำนี้เป็นอาชญากรรมสงครามหรือเป็นการกระทำของการฆาตกรรมหมู่ การสืบสวนปิดลงเนื่องจากผู้กระทำความผิดเสียชีวิตแล้ว และเนื่องจากรัฐบาลรัสเซียจะไม่จัดประเภทผู้เสียชีวิตว่าเป็นเหยื่อของการกวาดล้างใหญ่ การกู้ชื่อเสียงหลังมรณกรรมอย่างเป็นทางการจึงถือว่าใช้ไม่ได้ ในเดือนพฤศจิกายน ค.ศ. 2010 สภาดูมาของรัสเซียได้อนุมัติคำประกาศประณามสตาลินและเจ้าหน้าที่โซเวียตคนอื่น ๆ ที่สั่งสังหารหมู่ โดยความหวังว่าจะปรับปรุงความสัมพันธ์กับโปแลนด์ อย่างไรก็ตาม ด้วยสงครามรัสเซีย–ยูเครน ความสัมพันธ์เริ่มตึงเครียด ใน พ.ศ. 2564 กระทรวงวัฒนธรรมรัสเซียได้ลดระดับอนุสรณ์สถานที่กาตึญในการลงทะเบียนสถานที่มรดกทางวัฒนธรรมจากสถานที่ของรัฐบาลกลางให้เหลือเพียงที่ที่มีความสำคัญในระดับภูมิภาค
กีฬาวอลเลย์บอลในโอลิมปิกฤดูร้อน 2024 – รอบคัดเลือกหญิง
การแข่งขันรอบคัดเลือกทีมหญิงสำหรับกีฬาวอลเลย์บอลในโอลิมปิกฤดูร้อน 2024 จะเกิดขึ้นระหว่างเดือนกันยายน ค.ศ. 2023 ถึงมิถุนายน ค.ศ. 2024 โดยคัดเลือก 12 ทีมสำหรับการแข่งขันในรอบสุดท้าย ฝรั่งเศสในฐานะประเทศเจ้าภาพได้รับโควต้าโดยตรงสำหรับทีมหญิง ซึ่งนับเป็นการเข้าร่วมการแข่งขันโอลิมปิกครั้งแรกของประเทศ
ส่วนที่เหลือทั้ง 12 ทีมจะต้องผ่านการคัดเลือกผ่าน 2 วิธีเพื่อรักษาตำแหน่งโควตาสำหรับปารีส 2024 ประการแรก ผู้ชนะและรองชนะเลิศจากการแข่งขันรอบคัดเลือกโอลิมปิกทั้งสามรายการจะมีได้รับโควต้าโดยตรงเข้าสู่การแข่งขันรอบสุดท้าย ประการที่สอง 5 โควต้าสุดท้ายจะถือเป็นของคณะกรรมการโอลิมปิกแห่งชาติที่มีสิทธิ์ตามการจัดอันดับโลกของสหพันธ์วอลเลย์บอลระหว่างประเทศ ภายในเดือนมิถุนายน ค.ศ. 2024 โดยปฏิบัติตามหลักความเป็นสากล กล่าวคือ ให้ความสำคัญกับผู้ที่มาจากทวีปต่าง ๆ ที่ไม่มีทีมที่ผ่านการคัดเลือกในการแข่งขันปารีส 2024
การตรึงกางเขนมอนด์ (ราฟาเอล)
พระเยซูตรึงกางเขนมอนด์ หรือ พระเยซูตรึงกางเขนกาวารี (Mond Crucifixion หรือ Crocifissione Gavari) เป็นภาพเขียนสีน้ำมันที่เขียนโดยราฟาเอล จิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์แห่งชาติ, ลอนดอน
ภาพ “พระเยซูตรึงกางเขน” เป็นภาพของพระเยซูบนกางเขนที่ดูสงบสำรวมแม้ว่าจะใกล้ตาย สองข้างกางเขนเป็นภาพเทวดารองพระโลหิตจากพระอุระและพระหัตถ์ลงในถ้วย ทางขงเป็นภาพของแมรี แม็กดาเลนคุกเข่า โดยมีนักบุญจอห์นอีแวนเจลิสยืนอยู่ข้างหลัง ทางด้านซ้ายพระแม่มารียืนอยู่ข้างหลังนักบุญเจอโรม ที่เป็นนักบุญที่ฉากแท่นบูชาอุทิศให้ ที่ฐานกางเขนมีคำจารึก “ RAPHAEL/ VRBIN / AS /.P.[INXIT] ” (“ราฟาเอลแห่งเออร์บิโนเขียนภาพนี้”) สีเงิน
ลุดวิก มอนด์นักเคมีและนักอุตสาหกรรมชาวอังกฤษผู้เป็นเจ้าของภาพส่วนบุคคลคนสุดท้ายอุทิศงานเขียนให้แก่หอศิลป์แห่งชาติ, ลอนดอน
อุตสึเซมิ
อุตสึเซมิ เป็นบทที่ 3 ของ ตำนานเก็นจิ ผลงานของ มุราซากิ ชิคิบุ ที่มีทั้งหมด 54 บท
ที่มาของชื่อบท
อุตสึเซมิ (空蝉, Utsusemi) หมายถึง คราบที่จั่กจั่นลอกออกมา  ในบทนี้  เก็นจิ พยายามติดตามเกี้ยวพาหมายจะได้ตัวแม่เลี้ยงสาวของคิอิ โนะ คามิ   แต่นางกลับหลบเลี่ยงด้วยการหนีเขาไปโดยทิ้งไว้เพียงเสื้อคลุมบางเบา  ซึ่งเปรียบดั่ง คราบของเรไร ที่ถูกทิ้งไว้
เรื่องย่อ
เก็นจิไม่อาจหักใจลืมอุตสึเซมิ เขาให้โคงิมิเป็นผู้นำทาง  ลอบพาเข้าหานางอีกที่คฤหาสน์ของคิอิโนะคามิ  คืนนั้นเป็นคืนในฤดูร้อนที่แสนอบอ้าว  เก็นจิลอบผ่านประตูเข้าไปจนถึงหน้าฉากบังตาในห้องหอของอุสึเซะมิ  เขาเห็นอุสึเซะมิกำลังเล่นโกะอยู่กับหญิงอีกคนหนึ่ง  นางคือ โนะคิบะ โนะ โอกิ ย้องสาวของคิอิโนะคามิ และมีศักดิ์เป็นลูกเลี้ยงของอุสึเซะมิ  ด้วยความร้อนของอากาศ  หน้าต่างห้องถูกเปิดอ้ารับลม   ผ้าม่านถูกเลิกขึ้นพาดกับราว  เขาจึงมองเห็นพวกนางได้โดยไม่สิ่งกีดขวางสายตา  อุสึเซะมิ เป็นหญิงสาวรูปร่างอรชรแบบบาง  ใบหน้างามอย่างธรรมดาสามัญ  ส่วนหญิงอีกนางนั้นมีร่างสูง
โนกิบะ โนะ โอกิ เล่นโกะกับอุสึเซะมิจนดึกดื่น  เมื่อทุกคนเข้านอนแล้ว  เก็นจิจึงลอบเข้าไปในห้อง  อุสึเซะมิขณะที่นอนอยู่  นางได้กลิ่นหอมอันไม่คุ้นเคย  นางจึงตื่นขึ้นและรีบหลบหนีออกไปจากห้องโดยทิ้งอาภรณ์บางเบาที่สวมสำหรับฤดูร้อนเอาไว้  เก็นจิกระหยิ่มใจเมื่อเห็นมีสตรีเพียงหนึ่งนางนอนหลับอยู่  ต่อมาเขาเดาออกว่าเกิดอะไรขึ้น  จึงรู้สึกเหมือนถูกเยาะหยัน  เขาแค้นเคืองอุสึเซะมินัก ทว่าหญิงที่นอนทอดร่างตรงหน้านั้นก็อ่อนเยาว์และมีเสน่ห์ในแบบของนางเอง  ด้วยเหตุการณ์ชักพาไป  เขาจึงมีความสัมพันธ์ชั่วข้ามคืนกับ โนคิบะ โนะ โอกิ แทนที่จะเป็นอุสึเซะมิ  เก็นจิเก็บเอาเสื้อคลุมที่อุสึเซะมิทิ้งไว้กลับไปด้วย   และเก็นจิยังคงใช้โคะงิมิให้ส่งเพลงยาวหานาง  แต่อย่างไรก็ตาม  นางไม่เคยเขียนตอบโต้กับเขาอีก  แม้ว่าจะขัดต่อหัวใจตัวเองก็ตาม
ถิรวัฒน์ เลิศพิชชาพัชร์
ถิรวัฒน์ เลิศพิชชาพัชร์ (เกิดวันที่ 20 เมษายน พ.ศ. 2536) เป็นนักฟุตบอลในตำแหน่งกองกลางตัวรุก
จุดเด่น
ด้วยลักษณะการเล่น ถิรวัฒน์ มีการเล่น ส่งบอลสั้นและไกลรวมถึงมี Free kick ที่แม่นยำ และหวังผลได้ จึงได้รับฉายาว่า " เจ้าพ่อลูกนิ่ง "
ประวัติ
ถิรวัฒน์ เลิศพิชชาพัชร์ จบการศึกษาที่ โรงเรียนเทพศิรินทร์ และเริ่มเล่นฟุตบอลให้กับโรงเรียน จากนั้นเข้าสู่สโมสร Bangkok fc (สโมสรฟุตบอลบางกอก) ทีมระดับ อาชีพ ใน division 1 จากนั้น ถูกทีมพันธมิตรยืมตัวไป ลงเล่นให้กับ Chumphon fc (สโมสรฟุตบอลจังหวัดชุมพร) ทีมในระดับ division2 จนพาทีม ก้าวเข้าสู่รอบ play off เป็นประวัติศาสตร์ของสโมสร จากนั้น ฝีเท้าพัฒนาเข้าตา จนถูก สโมสร Krabi fc (สโมสรฟุตบอลจังหวัดกระบี่) ดึงตัวมา ร่วมเล่นในระดับ division 1 แต่ก็ไม่ค่อยได้รับโอกาสลงเล่นเท่าที่ควร จึงถูก Phichit fc (สโมสรฟุตบอลจังหวัดพิจิตร) ทีมแกร่งของ ภาคเหนือ ยืมตัวไปเล่นให้สโมสร จนได้ รองแชมป์ ปี 2014-2015 พาทีมเลื่อนชั้น เป็นประวัติศาสตร์ของสโมสรอีกครั้ง หมดสัญญายืมตัว ก็กลับมาอยู่กระบี่อีกครั้ง จากนั้น ทีมที่เป็น พันธมิตรกัน มีเป้าหมายเลื่อนชั้นจึงขอยืมตัวไปเล่นให้กับสโมสร  Satun united (สโมสรฟุตบอลสตูล ยูไนเต็ด) จนเป็นแชมป์ของ division2 zone ภาคใต้ เป็นประวัติศาสตร์ของสโมสร จนฝีเท้าเข้าตา ผู้บริหาร Thai honda ladkrabang fc (สโมสรฟุตบอลไทยฮอนด้า) จึงถูกซื้อตัวมาให้กับกับ สโมสร จนได้แชมป์ division 1 พาทีมกลับสู่ league สูงสุด ในรอบ10ปีของสโมสร จากนั้น สโมสร Cadenza satun united (สโมสรฟุตบอลสตูล ยูไนเต็ด) มีเป้าหมาย เลื่อนชั้น จึงติดต่อ ซื้อตัวกลับ จนเป็นแชมป์Thai league 4 ภาคใต้ อีกครั้ง จนถึงปัจจุบัน
ภาษามลายูบางกอก
ภาษามลายูบางกอก, ภาษามลายูกรุงเทพ (อักษรยาวี: بڠكوق ملايو; บาซอนายูบาเกาะ) บ้างเรียก มลายูบางบัวทอง เป็นภาษามลายูถิ่นที่ใช้พูดกันในชุมชนชาวไทยเชื้อสายมลายูที่พำนักบริเวณชานเมืองของกรุงเทพมหานคร บ้างก็เป็นชนที่อาศัยมาแต่เดิม บ้างก็เป็นกลุ่มที่ถูกกวาดต้อนขึ้นภาคกลางของไทยช่วงต้นกรุงรัตนโกสินทร์
ปัจจุบันมีผู้ใช้ภาษามลายูบางกอกไม่มากนักเมื่อเปรียบเทียบกับจำนวนประชากรเชื้อสายมลายูในกรุงเทพมหานครและปริมณฑล ส่วนใหญ่อาศัยอยู่ในจังหวัดปทุมธานี และนนทบุรี และมีจำนวนมากที่หันมาใช้ภาษาไทยมาตรฐาน
ประวัติ
มีประวัติการตั้งถิ่นฐานของชาวไทยเชื้อสายมลายูบริเวณภาคกลางของไทยมาช้านาน บ้างก็ตั้งถิ่นฐานมาตั้งแต่ช่วงกรุงศรีอยุธยาซึ่งรับราชการเป็นขุนนางเดิม บ้างก็มาจากการค้าขาย ดังพบว่ามีการใช้ภาษามลายูเป็นภาษากลางสำหรับการติดต่อค้าขายกับประชาคมต่างประเทศ ก่อนอพยพลงมาลุ่มแม่น้ำเจ้าพระยาตอนล่างพร้อมกับมุสลิมกลุ่มอื่น ๆ หลังกรุงศรีอยุธยาถูกพม่าตีแตก  บางส่วนก็สืบสันดานมาแต่บรรพบุรุษเชลยที่ถูกกวาดต้อนจากหัวเมืองแขกอันได้แก่ปัตตานี ไทรบุรี ยะหริ่ง กลันตัน และสตูล ช่วงต้นกรุงรัตนโกสินทร์ในรัชกาลพระบาทสมเด็จพระพุทธยอดฟ้าจุฬาโลก และในรัชกาลพระบาทสมเด็จพระนั่งเกล้าเจ้าอยู่หัว รวมทั้งหมด 6 ครั้ง และได้รับโปรดเกล้าให้ตั้งถิ่นฐานบ้านเรือนทั้งในและรอบพระนคร ทั้งนี้ก็เพื่อเพิ่มประชากรในพระนคร และลดกำลังพลของหัวเมืองแขกมิให้ก่อกบฏต่อสยามอีก ทำให้ประชาคมมลายูกลายเป็นชุมชนมุสลิมขนาดใหญ่ของกรุงเทพมหานครมาแต่อดีตจนถึงปัจจุบัน บางกลุ่มเช่นกลุ่มมุสลิมบ้านสมเด็จเป็นกลุ่มเชื้อสายเจ้าเมืองและขุนนาง มีการใช้ราชาศัพท์ และมักสมรสกับผู้มีฐานันดรสูงด้วยกัน แต่ในระยะหลัง หญิงมุสลิมในแถบนี้มักตกเป็นภรรยาของขุนนางที่ไม่ใช่มุสลิม นอกจากนี้ชาวมลายูที่มาจากไทรบุรีและสตูลบางส่วนใช้ภาษาไทยถิ่นใต้ ไม่ใช้ภาษามลายู
ในกรุงเทพมหานคร มีกลุ่มชนเชื้อสายมลายู ทั้งกลุ่มแขกเก่า (คือกลุ่มที่อาศัยบริเวณภาคกลางมาแต่เดิม) กับกลุ่มแขกใหม่ที่โยกย้ายมาคราวต้นกรุงรัตนโกสินทร์ ทั้งที่อพยพมาเพื่อค้าขายและถูกกวาดต้อนมา อาศัยอยู่กระจายตัวตั้งแต่สี่แยกบ้านแขก ในฝั่งเขตธนบุรี ทุ่งครุ บางคอแหลม มหานาค พระโขนง คลองตัน มีนบุรี หนองจอก เรื่อยไปจนถึงอำเภอบางน้ำเปรี้ยว จังหวัดฉะเชิงเทรา และยังมีคนเชื้อสายมลายูรอบ ๆ ปริมณฑลด้วย ดังพบในจังหวัดพระนครศรีอยุธยา จังหวัดนครนายก จังหวัดปทุมธานี จังหวัดนนทบุรี จังหวัดสมุทรปราการ จังหวัดอ่างทอง และจังหวัดเพชรบุรี ภายหลังได้มีการขยับขยายออกมาทางจังหวัดชลบุรี ซึ่งชาวมลายูบางส่วนมีพัฒนาการด้านภาษา หรือแม้แต่ด้านพิธีกรรมทางศาสนาบางประการต่างจากมาตุภูมิ และอนุชนส่วนใหญ่ถือตนว่าเป็นมุสลิมกรุงเทพฯ เสียมากกว่ามุสลิมเชื้อสายมลายู พวกเขาผสมกลมกลืนไปกับคนส่วนใหญ่ บางคนตักบาตรแก่พระสงฆ์ แต่จะเรียกว่า "ให้อาหารพระ" เป็นต้น
สถานะปัจจุบัน
ผู้พูดภาษามลายูบางกอกมีอยู่ประมาณ 5,000 คน ส่วนมากจะมีอายุเกินกว่า 40 ปีเท่านั้นที่ยังพอพูดภาษามลายูได้ แต่ความสามารถในการใช้ภาษาแตกต่างกันออกไป อย่างไรก็ตามปัจจุบันภาษาของพวกเขาเหล่านั้นมีความแตกต่างจากภาษามลายูปัตตานีบ้าง ไม่ว่าจะเป็นด้านเสียง ความหมาย และโครงสร้างประโยค ทั้งนี้เนื่องจากมีวิวัฒนาการทางภาษาที่แตกต่างกัน ชุมชนเชื้อสายมลายูหลายแห่งยุติการคุตบะห์หรือการบรรยายธรรมเป็นมลายู การศึกษากีตาบยาวี หรือแม้แต่การใช้ภาษามลายูสำหรับสื่อสารในชีวิตประจำวันเสียแล้ว
ปัจจุบันจังหวัดปทุมธานียังมีการใช้ภาษามลายูแบบปัตตานีในการสื่อสาร โดยเฉพาะในอำเภอคลองหลวง และพบในอำเภอลาดหลุมแก้ว ส่วนในนนทบุรีท้องที่ที่ยังใช้ภาษามลายู ได้แก่ ตำบลท่าอิฐ อำเภอปากเกร็ด และพบที่ตำบลละหาร อำเภอบางบัวทอง ส่วนในโรงเรียนสุเหร่าบ้านดอน เขตวัฒนา กรุงเทพมหานคร ยังมีการเรียนการสอนด้วยภาษามลายูอยู่เพื่อสืบทอดภาษาสู่ชนรุ่นต่อไป
ชนรุ่นหลังส่วนใหญ่หันมาใช้ภาษาไทยมากขึ้น แต่ยังคงศัพท์เฉพาะจำพวกคนและสิ่งของต่างจากภาษาไทยมาตรฐาน และคงสำเนียงถิ่นเข้าผสมกับภาษาไทย เช่นชุมชนเชื้อสายมลายูในอำเภอลำลูกกา จังหวัดปทุมธานี จะเรียกพ่อว่า ป๊ะ เป๊าะ เยาะห์ ป๋า ส่วนคำไทยอื่นจะมีเสียงแปร่ง เช่น เป็ด เป็น เป๊ด, ขยะ เป็น ขะยะ และ สะอาด เป็น ซะอั๊ด เป็นต้น
ตัวอย่าง
ตัวอย่างคำในภาษามลายูบางกอก ในอำเภอบางบัวทอง จังหวัดนนทบุรี
ตับเต่านา
ตับเต่านา หรือ ผักตับเต่า, ตับเต่าน้ำ, บัวฮาวาย (Frogbit, ในอเมริกาเหนือเรียก Common Frogbit หรือ European Frogbit) เป็นพืชลอยน้ำ อายุหลายฤดู จัดอยู่ในสกุล Hydrocharis วงศ์ Hydrocharitaceae ขึ้นตามแหล่งน้ำตื้น ๆ แหล่งน้ำนิ่งทั่วไป หรือในนา มีไหลทอดเลื้อย ถ้าน้ำตื้นจะมีรากยึดดินใต้น้ำ ใบโผล่เหนือน้ำหรือลอยที่ผิวน้ำ ตับเต่านามีการกระจายพันธุ์ในทวีปยุโรปและเอเชีย พบได้ที่ความสูง 0–1,200 เมตร จากระดับน้ำทะเล สำหรับประเทศไทยพบได้ทุกภาค
ลักษณะทางพฤกษศาสตร์
ต้นเจริญเติบโตอยู่ในน้ำ มีรากและสามารถแตกไหลเป็นเส้นสีขาว เกิดเป็นกระจุกทางด้านล่างของกลุ่มใบ ปลายไหลเจริญเติบโตเป็นต้นใหม่ ใบโผล่เหนือน้ำหรือลอยที่ผิวน้ำ รูปหัวใจหรือรูปไข่ กว้าง 2.5–7.5 เซนติเมตร ยาว 2.5–6 เซนติเมตร ใบเดี่ยว ฐานใบเว้าเป็นรูปหัวใจค่อนข้างกลม ขอบใบเรียบ ปลายใบมน ใบด้านบนสีเขียวเข้มเป็นมัน ใบด้านล่างสีจางกว่า และกลางใบจะพองออกคล้ายฟองน้ำ ช่วยพยุงลำต้น ในฤดูแล้งเมื่อมีน้ำน้อย ก้านใบจะสั้นลง ใบจะแตกออกที่ข้อของลำต้น
ดอกเป็นดอกเดี่ยวสีขาว มี 3 กลีบ ออกตามซอกใบ มีก้านชูดอกเรียวยาว ดอกตัวผู้และดอกตัวเมียเกิดแยกกันคนละดอก มีใบประดับหุ้มดอกตัวผู้และก้านดอกตัวผู้จะเรียวยาวกว่าดอกตัวเมีย เกสรตัวผู้ 9–12 อัน รังไข่รูปยาวรี ยาว 5–6 มิลลิเมตร ติดผลคล้ายตะขบฝรั่ง แต่ก้านผลใหญ่กว่า เป็นรูปทรงกระบอกมี 6 สัน
ตับเต่านาขยายพันธุ์โดยวิธีการแตกไหล หรือใช้เมล็ด
สงวน เล็กสกุล
สงวน เล็กสกุล (8 มกราคม พ.ศ. 2452 - 23 พฤศจิกายน พ.ศ. 2505) หัวหน้าหมวดวิชาภาษาไทย โรงเรียนเตรียมอุดมศึกษา คนแรก และผู้อำนวยการโรงเรียนเตรียมอุดมศึกษาคนที่ 3
ประวัติ
นายสงวน เล็กสกุล เกิดเมื่อวันที่ 8 มกราคม พ.ศ. 2452 (หากนับตามสากล คือ พ.ศ. 2453) เป็นบุตรคนที่ 7 จาก 12 คน ของนายกรรณ และนางอิน เล็กสกุล ณ ตำบลบางนกแขวก อำเภอบางคนที จังหวัดสมุทรสงคราม
ครอบครัว
สมรสกับนางอารี เล็กสกุล มีบุตรธิดา 9 คน ชาย 5 คน หญิง 4 คน ได้แก่
วาระสุดท้ายของชีวิต
ในวันศุกร์ที่ 23 พฤศจิกายน พ.ศ. 2505 หลังจากที่ท่านได้ไปตรวจดูแลความเรียบร้อยของสถานที่และสิ่งปลูกสร้างต่าง ๆ ซึ่งเตรียมไว้สำหรับงานแสดงศิลปหัตถกรรมนักเรียนประจำปี พ.ศ. 2505 ภายในโรงเรียนเตรียมอุดมศึกษาด้วยความเหน็ดเหนื่อย และประกอบกับสุขภาพที่ไม่ค่อยจะสมบูรณ์อันเนื่องมาจากโรคความดันโลหิตสูงและโรคหืดซึ่งเป็นอยู่แล้ว จึงทำให้ท่านล้มเจ็บลงอย่างกะทันหัน ท่านได้กลับไปบ้านประมาณเที่ยงเศษ เพื่อหาแพทย์ประจำตัวซึ่งมีสำนักงานอยู่ใกล้บ้าน แต่ไม่พบแพทย์ จึงพักผ่อนคอยอยู่ แต่ขณะที่นอนพักนั้น คงจะเนื่องจากเส้นโลหิตในสมองแตกขณะที่นอนอยู่จึงทำให้หมดความรู้สึก ในเวลา 13.30 น. ทางบ้านจึงได้รีบนำส่งโรงพยาบาลจุฬาลงกรณ์ แพทย์ได้พยายามช่วยเหลือ แต่สุดความสามารถ ท่านได้ถึงแก่กรรมในเวลา 17.15 น. ณ ตึกธนาคารกรุงเทพ หลังจากท่านกลับจากการปฏิบัติหน้าที่ราชการเพียง 4 ชั่วโมง 15 นาที
มิสแกรนด์ไทยแลนด์ 2016
มิสแกรนด์ไทยแลนด์ 2016 (Miss Grand Thailand 2016) เป็นการประกวดมิสแกรนด์ไทยแลนด์ครั้งที่ 4 ซึ่งมีการทำกิจกรรมการเก็บตัวการประกวด ณ จังหวัดอุดรธานี ระหว่างวันที่ 14 - 20 มิถุนายน พ.ศ. 2559 และมีการประกวดรอบตัดสินในวันที่ 26 มิถุนายน พ.ศ. 2559 ณ อินดอร์ สเตเดียม หัวหมาก โดยการประกวดครั้งนี้มีการเปลี่ยนรูปแบบใหม่ โดยใช้รูปแบบการคัดเลือกตัวแทนจากทั้ง 77 จังหวัด โดยในบางจังหวัดอาจมีการจัดประกวดในระดับจังหวัดก่อน
รัตติกร ขุนโสม ผู้ดำรงตำแหน่งมิสแกรนด์ไทยแลนด์ 2015 จากจังหวัดสงขลา ได้มอบมงกุฎและสายสะพายให้แก่ สุภาพร มะลิซ้อน จากจังหวัดสงขลา ได้รับตำแหน่งมิสแกรนด์ไทยแลนด์ 2016 และเป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2016 ณ ลาสเวกัส รัฐเนวาดา สหรัฐ
การประกวดชุดประจำชาติ
การประกวดชุดประจำชาติยอดเยี่ยมจะถูกจัดขึ้นในวันที่ 24 มิถุนายน พ.ศ. 2559 ณ อินดอร์ สเตเดียม หัวหมาก, กรุงเทพมหานคร ชุดประจำชาติยอดเยี่ยมที่ได้รับการคัดเลือก จะถูกนำไปให้ตัวแทนที่ชนะการประกวดตำแหน่งต่างๆใส่เพื่อเข้าร่วมในการประกวดระดับนานาชาติต่อไป
การประกวดขวัญใจอุดรธานี
การประกวดขวัญใจอุดรธานีจะถูกจัดขึ้นในวันที่ 17 มิถุนายน พ.ศ. 2559 ณ ศูนย์การค้าเซนทรัล พลาซา จังหวัดอุดรธานี
ผู้เข้าประกวด
ผู้เข้าประกวด 77 คน ได้รับการยืนยันแล้ว:
เคอร์ดิสถานอิรัก
เขตปกครองตนเองเคอร์ดิสถานแห่งอิรัก (هه‌رێمی کوردستان; Iraqi Kurdistan หรือเคอร์ดิสถานใต้) ตั้งอยู่ทางทิศเหนือของประเทศอิรัก มีชายแดนติดต่อกับประเทศซีเรีย ตุรกี และอิหร่าน มีพื้นที่ 40,000 ตารางกิโลเมตร (ขนาดเทียบเท่ากับประเทศเนเธอร์แลนด์) ประกอบด้วยเขตปกครองตนเอง 3 เขต  ได้แก่ อัรบีล (Erbil), ดะฮูก (Dohuk) และอัสซุลัยมานียะฮ์ (Suleimaniah) มีอัรบีลเป็นเมืองหลวง
ภูมิประเทศส่วนใหญ่เป็นเทือกเขา และมีแม่น้ำหลายสายไหลผ่านเทือกเขา ทำให้เป็นพื้นที่ที่อุดมสมบูรณ์ และมีอุณหภูมิแตกต่างกันในแต่ละพื้นที่ ในฤดูร้อนอุณหภูมิประมาณ 39-43 องศาเซลเซียส  และอาจสูงถึง 50 องศาเซลเซียส ส่วนในฤดูหนาว อุณหภูมิประมาณ 7-13 องศาเซลเซียส และอาจต่ำลงถึง 2-7 องศาเซลเซียส
ภาษาทางการคือภาษาเคิร์ดและอาหรับ เชื้อชาติเคิร์ด เป็นชนชาติส่วนใหญ่ (ร้อยละ 55) นอกนั้นเป็นชาวเติร์ก อาร์มีเนีย อัสซีเรีย และอาหรับ ระบบเงินของเคอร์ดิสถานคือ อิรักดีนาร์ (1 US = 1,170 อิรักดีนาร์)
นีดฟอร์สปีด: โปรสตรีท
นีดฟอร์สปีด: โปรสตรีท (Need for Speed: ProStreet) เป็นเกมแนวแข่งรถตระกูลนีดฟอร์สปีดที่ 11 ที่พัฒนาร่วมกันระหว่าง EA Black Box และExient Entertainment และจัดจำหน่ายโดย อิเลคโทรนิค อาร์ต วางจำหน่ายในเครื่องเล่นไมโครซอฟท์ วินโดวส์, นินเท็นโด ดีเอส, เพลย์สเตชัน 2, เพลย์สเตชัน 3, วี, เอกซ์บอกซ์ 360 และเพลย์สเตชันพอร์เทเบิล จำหน่ายทั่วโลกในเดือนพฤศจิกายน พ.ศ. 2550 ภาคก่อนหน้านี้คือ นีดฟอร์สปีด: คาร์บอน และภาคต่อไปคือ นีดฟอร์สปีด: อันเดอร์คัฟเวอร์
เพลงชาติสาธารณรัฐคาซัคสถาน
เพลงชาติสาธารณรัฐคาซัคสถาน ; Государственный гимн Республики Казахстан) คือชื่อของเพลงชาติของคาซัคสถาน ในช่วงระหว่าง พ.ศ. 2535 ถึง พ.ศ. 2549 ภายหลังการล่มสลายของสหภาพโซเวียตในปี พ.ศ. 2534, จึงได้มีการแก้ไขเนื้อร้องเพลงชาติใหม่ โดยใช้ทำนองเดิมของเพลงชาติสาธารณรัฐสังคมนิยมโซเวียตคาซัค ประพันธ์เนื้อร้องใหม่โดย มูซาฟาร์ อาลิมบาเยฟ (Muzafar Alimbayev), การ์ได มาซาร์ลีเยฟ (Kadyr Myrzaliyev), ตุมมานไบ โมลดากาลิเยฟ (Tumanbai Moldagaliyev), และ ซาร์ดาร์ ดาริบาเยวา (Zhadyra Daribayeva.)
ในวันที่ 7 มกราคม พ.ศ. 2549 ได้มีการประกาศใช้เพลงชาติฉบับใหม่ที่มีชื่อว่า "เมนิงคาซัคสตานึม" (Менің Қазақстаным, Meniñ Qazaqstanım; แปลว่า คาซัคสถานของข้า) ซึ่งเนื้อเดิมของเพลงนี้ ประพันธ์ไว้ในปี พ.ศ. 2499 ภายหลังนายนูร์ซุลตัน นาซาร์บายิฟ (Nursultan Nazarbayev) ประธานาธิบดีแห่งคาซัคสถาน ได้แก้ไขเพิ่มเติมเนื้อร้องบางส่วน ก่อนที่จะมีการประกาศใช้เพลงนี้เป็นเพลงชาติฉบับดังกล่าว
เยสเตอร์เดย์ (เพลง)
"เยสเตอร์เดย์" (Yesterday) เป็นเพลงที่บันทึกเสียงครั้งแรกโดยวงเดอะบีตเทิลส์ ในผลงานอัลบั้มปี 1965 ชุด Help! และจากข้อมูลหนังสือกินเนสบุ๊กออฟเรเคิดส์ ระบุว่าเพลง "เยสเตอร์เดย์" เป็นเพลงที่ถูกนำมาทำใหม่มากที่สุดที่เคยเขียนมา เพลงยังคงได้รับความนิยมโดยมีการนำมาทำใหม่มากกว่า 3,000 เวอร์ชัน เพลงนี้ติดอันดับท็อป 10 ในสหราชอาณาจักรนานกว่า 3 เดือนหลังออกอัลบั้มชุด Help! ทาง Broadcast Music Incorporated (BMI) ออกมายืนยันว่าเพลงนี้ถูกเล่นมากกว่า 7 ล้านครั้งเฉพาะในศตวรรษที่ 20 อย่างเดียว เพลงนี้ไม่ได้ออกวางขายในรูปแบบของซิงเกิ้ลในสหราชอาณาจักร ในช่วงเวลาที่ในสหรัฐอเมริกาออก และถึงแม้ว่าเพลงนี้จะไม่ติดอันดับ 1 ในสหราชอาณาจักรแต่ "เยสเตอร์เดย์" ก็ถูกลงคะแนนเสียงว่าเป็นเพลงที่ดีที่สุดในศตวรรษที่ 20 ในการจัดอันดับของสถานีบีบีซีเรดิโอ 2 ในปี 1999 โดยผู้เชี่ยวชาญดนตรีและผู้ฟัง
ซูส
ตามคติศาสนากรีกโบราณ ซูส หรือ ซิวส์ (Zeus; Ζεύς ซฺเดอุส) เป็นบิดาแห่งเทพและมนุษย์ (πατὴρ ἀνδρῶν τε θεῶν τε, patḕr andrōn te theōn te) เป็นเทวราชผู้ปกครองเทพเจ้าแห่งโอลิมปัสดังบิดาปกครองครอบครัว พระองค์ทรงเป็นเทพแห่งท้องฟ้าและสายฟ้าในเทพปกรณัมกรีก ซูสกับพระเจ้าจูปิเตอร์ของโรมันมาจากรากศัพท์เดียวกัน และกลายมามีความใกล้ชิดกันภายใต้อิทธิพลเฮเลนิสติก
เยสเตอร์เดย์ (เพลง)
"เยสเตอร์เดย์" มีรูปแบบเป็นเพลงบัลลาดอคูสติกที่เศร้าเกี่ยวกับการแตกหักกัน บันทึกเสียงครั้งแรกโดยวงเดอะบีตเทิลส์ ถึงแม้ว่าเพลงนี้จะระบุว่าเขียนโดย เลนนอนและแม็กคาร์ตนีย์ แต่จริง ๆ แล้ว เพลงนี้ แม็กคาร์ตนีย์เป็นผู้เขียนเพียงผู้เดียว
ซูส
วอลเตอร์ เบอร์เกิร์ตบรรยายไว้ในหนังสือ ความเชื่อกรีกโบราณ ว่า "ซูสเป็นเทพบิดรของบรรดาเทวดาทั้งหลาย ทวยเทพทั้งหมดกำเนิดขึ้นเพราะมีพระองค์" ชาวกรีกเชื่อว่า พระองค์คือ เทพเจ้าสูงสุด, ผู้ครอบครองจักรวาล อ้างอิงโดย พอซาเนียส (นักภูมิศาสตร์) "ที่ซูสเป็นกษัตริย์ในสวรรค์เป็นคำที่มนุษย์ทุกคนทราบ" เฮซิออด กวี ธีโอโกนี ซูสได้จัดสรรมอบอำนาจให้เหล่าเทพ กวีโฮเมอริค พระองค์มีอำนาจปกครองสูงสุดในเหล่าเทพ
สัญลักษณ์ของซูสคือ อัสนีบาตสายฟ้า, เหยี่ยว, กระทิง และต้นโอ๊ก นอกเหนือจากตำนานอินโด-ยูโรเปียน ฉายาตามตำนาน "ผู้รวบรวมเมฆ" (กรีก: Νεφεληγερέτα, Nephelēgereta) ได้รับมาจากสัญลักษณ์ตามวัฒนธรรมตะวันออกใกล้โบราณ ตัวอย่างเช่น คทาของกษัตริย์ ศิลปินชาวกรีกมักจะนำเสนอรูปปั้นเทพซูสใน ท่ายืนหรือท่วงท่าการก้าวไปข้างหน้า มีอัสนีบาตประดับในพระหัตถ์ขวา หรือประทับอยู่บนพระราชบัลลังก์
กำเนิดของซูส
ตำนานการถือกำเนิดของเทพซูสมีอยู่ว่า เทพีไกอาเทพมารดาแห่งผืนดิน ได้สมรสกับเทพยูเรนัสเทพแห่งท้องฟ้า และมีบุตรกลุ่มแรกคือ เหล่าเทพไททันซึ่งสร้างความภาคภูมิแก่เทพยูเรนัสมาก แต่ทว่าบุตรต่อ ๆ มาของเทพีไกอากลับอัปลักษณ์และน่ากลัว เช่น ยักษ์ไซคลอปส์ที่มีตาข้างเดียวกลางใบหน้า และอสุรกายน่าเกลียดต่าง ๆ ทำให้เทพยูเรนัสพิโรธโยนบุตรเหล่านั้นลงไปขังในคุกทาร์ทะรัสใต้พิภพ
เทพีไกอาแค้นเทพยูเรนัสมากจึงยุยงให้เหล่าเทพไททันก่อกบฏ ไม่มีเทพองค์ใดที่กล้าชิงบัลลังก์พระบิดายกเว้นเทพโครนัส และจากการช่วยเหลือจากเทพีไกอาทำให้เทพโครนัสชิงอำนาจได้สำเร็จ ทว่าเทพโครนัสไม่ได้ทำตามสัญญาที่จะปลดปล่อยอสูรผู้เป็นน้อง เทพีไกอาจึงสาปแช่งว่าบุตรที่จะเกิดมาของโครนัสจะชิงอำนาจไปเหมือนกับที่เคยทำไว้กับบิดา
เทพโครนัสตระหนักมากเพราะหลังจากนั้นไม่นาน เทพีรีอา พระชายาก็ตั้งครรภ์ เมื่อได้ข่าวการประสูติ เทพโครนัสจึงบุกเข้าไปในตำหนักพระชายาและจับทารกผู้เป็นสายเลือดของตนกลืนลงท้องไป และครรภ์ต่อๆมาของเทพีรีอาก็เช่นกัน ส่งผลให้เทพีรีอาเศร้าเสียใจอย่างมาก โครนัสให้กำเนิดบุตรและธิดารวมหกองค์ คือ เฮสเทีย เฮดีส ดีมิเตอร์ โพไซดอน เฮรา ซูส ซึ่งพอกำเนิดมาได้ถูกโครนัสจับกลืนลงท้องไปแต่เนื่องด้วยซูสหนีออกมาได้ จึงรอให้ตัวเองโตแล้วกลับมาช่วยอีก 5 องค์ในภายหลัง เนื่องจาก เฮสเทีย เฮดีส ดีมิเตอร์ โพไซดอน และเฮรา เป็นเทพจึงไม่ตายตอนอยู่ในท้องของโครนัส
มหาเทพ
เมื่อซูสเติบโตถึงวัยหนุ่ม พระองค์ได้บังคับให้โครนัสสำรอกหินออกมา (หินตั้งอยู่ ณ ไฟโต ใต้หุบเขา ปาร์นาซัส เป็นสัญลักษณ์ของเหล่ามนุษย์, ออมฟาลอส) ตามมาด้วยเหล่าพี่น้องของพระองค์ บางตำนานกล่าวถึง มีทิส ว่าเป็นผู้ปรุงยาให้โครนัสสำรอกลูก ๆ ออกมา บ้างก็ว่า ซูสเป็นผู้ผ่าท้องของโครนัส แล้วพาพี่น้องออกมา รวมถึงปลดปล่อย ไจแอนเตส, ฮีคาโตนไคเรส และ ไซคลอปส์ จาก ขุมนรกทาร์ทารัส และสังหารผู้คุม แคมพี
ด้วยความขอบคุณ เหล่าไซคลอปส์มอบ อัสนีบาต และ สายฟ้า หรือฟ้าผ่า ให้แก่ซูส ซึ่งก่อนหน้านี้ไกอานำไปซ่อนไว้ ซูสและพี่น้องทั้งหมด รวมถึงพวกไจแอนเตส ฮีคาโตนไคเรส และไซคลอปส์ได้ร่วมกันโค่นโครนัสและยักษ์ตนอื่น ๆ ในมหาสงคราม ไททันโนมาชี เหล่ายักษ์ที่พ่ายแพ้โดนส่งไปยังขุมนรกทาร์ทารัส แอตลาส ผู้นำของกลุ่มยักษ์ที่ต่อต้านซูส โดนโทษให้แบกโลกไว้ตลอดเวลา
หลังเสร็จสิ้นสงครามครั้งนั้น ซูสได้ร่วมกันปกครองโลกกับพี่น้อง ซึ่งก็คือ โพไซดอน และ ฮาเดส ดังนี้: ซูสปกครองสวรรค์ โพไซดอนปกครองท้องทะเล และฮาเดสปกครองโลกหลังความตาย มารดาแห่งผืนดิน ไกอา ยอมรับไม่ได้ที่เป็นเช่นนั้น พระนางได้บันดาลให้ส่วนของโพไซดอนมีเหตุแผ่นดินไหว (โพไซดอน - เทพเจ้าแห่งแผ่นดินไหว) และทำให้ฮาเดสถูกกล่าวหาว่าทำให้มนุษย์ถึงแก่ความตาย (อ่านได้ที่ เพนธัส)
ไกอาโกรธแค้นซูสที่สังหารเหล่ายักษ์ซึ่งเป็นลูกของนาง หลังจากซูสขึ้นปกครองเหล่าเทพ พระนางได้ปล่อยสัตว์ร้าย ไทฟอน และ เอไคนา แต่ซูสปราบไทฟอนและขังเขาไว้ใต้หุบเขาเอตน่า ส่วนเอไคนา พระองค์ปล่อยให้นางและลูกๆได้มีชีวิตอยู่ต่อไป
ซูสกับฮีรา
ในหลายตำนานมักกล่าวถึงฮีราในเรื่องของความหึงหวงและแค้นเคืองต่อซูส เหล่าภรรยาลับและลูก ๆ ของพวกเขา ครั้งหนึ่งนางไม้ เอคโค ชวนพระนางคุยจนกระทั่งพระนางไล่ตามซูสไม่ทัน เมื่อพระนางทราบความจริงได้สาปเอคโคให้พูดได้แต่เพียงเสียงตามผู้อื่นเท่านั้น
การโค่นอำนาจไททันโครนอส
ความคับแค้นใจทำให้เทพีรีอาตัดสินใจเก็บบุตรคนสุดท้องเอาไว้ โดยแสร้งส่งก้อนหินห่อผ้าให้เทพโครนัสไป ทารกซูสถูกเลี้ยงดูอย่างดีโดยเทพีไกอาผู้เป็นย่าได้นำทารกซีอุสไปซ่อนไว้ในหุบเขาดิกเทอ ในเกาะครีต ซีอุสกินอาหารคือน้ำผึ้งและน้ำนมจากนิมฟ์ครึ่งแพะที่ชื่อว่า อะมาลไธอา ซึ่งในภายหลังซีอุสได้ได้สร้างนางให้เป็นกลุ่มดาวแพะ หรือกลุ่มดาวมกรในจักรราศีและมีครึ่งเทพครึ่งแพะแห่งป่าที่เล่นฟลุทอยู่ตลอดเวลาชื่อแพนเป็นผู้ให้การศึกษา เมื่อซีอุสเติบใหญ่แข็งแรงจึงหวนกลับไปแก้แค้นโครนอสผู้เป็นเทพบิดาตามคำร้องขอของเทพีมารดา
รีอาได้หลอกให้โครนอสกินยาที่จะทำให้สำรอกบุตรที่เคยกลืนออกมา ด้วยความเป็นเทพเจ้าทำให้เหล่าเทพที่ถูกกลืนลงไปไม่ตายซ้ำยังเติบโตขึ้น เรียงลำดับได้ดังนี้
1.เทพีเฮสเตีย เทพีแห่งไฟและเทพีผู้คุ้มครองครอบครัว เป็นเทพีครองพรหมจรรย์ 2.เทพี ดิมีเตอร์ เทพีแห่งพันธุ์พืช ธัญญาหารและการเพาะปลูก มีธิดากับเทพซูสหนึ่งองค์คือ เทพีเพอร์ซิโฟเน หรือ โพรเซอพิน่าผู้เป็นชายาของฮาเดส 3.เทพี ฮีรา เทพีแห่งการสมรส เป็นมเหสีของเทพซูส ซึ่งขึ้นชื่อเรื่องหึงหวง มีโอรสและธิดากับเทพซูส 3 องค์คือ เฮฟเฟสตุส ฮีบีกับ อาเรส 4.เทพเฮดีส เจ้าแห่งโลกบาดาล ปกครองยมโลก มีเทพีเพอร์เซฟะนีเป็นมเหสี 5.เทพโพไซดอน เจ้าแห่งท้องทะเล ปกครองน่านน้ำเมดิเตอร์เรเนียนและน้ำที่ใช้ประโยชน์ได้ มีเทพีแอมฟิไทรท์ หรือ อัมฟิตรีติ เป็นมเหสี
เมื่อเทพทั้งห้าได้ออกมาจากท้องของโครนัสแล้วจึงร่วมกับซูสปราบโครนัสและส่งโครนัสไปขังไว้ที่ทาร์ทะรัส ซูสได้รับตำแหน่งเทพผู้นำของเหล่าเทพ เนื่องจากการจับฉลากแบ่งหน้าที่ของทั้งสามพี่น้อง และได้พาเหล่าเทพทั้งหลายขึ้นไปอาศัยอยู่บนเทือกเขาโอลิมปัส แม้ว่าเหล่าเทพทุกองค์จะยอมยกตำแหน่งผู้นำให้กับซูสในทีแรก แต่ในตอนหลังเหล่าเทพต่าง ๆ ก็ต่างพากันหาหนทางในการยึดอำนาจมาเป็นของตนเองอยู่เรื่อย ๆ โดยเฉพาะอย่างยิ่งเฮราผู้เป็นชายาของซูส ได้พยายามที่จะรวบรวมเหล่าเทพเพื่อก่อการกบฏอยู่เสมอ แต่ในท้ายที่สุดซูสก็สามารถที่แก้ไขปัญหา และจับตัวนางมาลงโทษได้อยู่เสมอ
ชายาและบุตรของซูส
ชายาที่เป็นมนุษย์/นิมฟ์/และอื่นๆ
นักบุญอัลบันแห่งไมนซ์
นักบุญอัลบันแห่งไมนทซ์ (Saint Alban of Mainz) เป็นนักบุญในคริสต์ศาสนาและเป็นมรณสักขีหรือผู้พลีชีพเพื่อศาสนา ผู้เกิดเมื่อราวคริสต์ศตวรรษที่ 4 อาจจะเป็นกรีซหรือแอลเบเนีย  ถึงแก่กรรมเมื่อราว ค.ศ. 406 ที่เมืองฮานุมที่ไมนทซ์ ในเยอรมนี
ราบานัส มอรัสบันทึกในสารบรรณผู้พลีชีพว่านักบุญอัลบันถูกนักบุญแอมโบรสแห่งมิลานส่งตัวไปเป็นมิชชันนารียังแคว้นกอล ที่ไมนทซ์อัลบันได้ช่วยบิชอป ออเรียสแห่งไมนทซ์ให้ได้เขตมุขนายกของตนคืนมา แต่ในปี ค.ศ. 406 ระหว่างการรุกรานข้ามแม่น้ำไรน์ของแวนดัล บิชอป ออเรียสก็ถูกสังหาร และอัลบันก็ถูกตัดศีรษะขณะที่กำลังอธิษฐาน ลัทธิบูชานักบุญอัลบันเกี่ยวข้องกับนักบุญธีโอนิสทัส (Theonistus) ซึ่งอาจจะเป็นบิชอปแห่งฟิลิปปี แต่มักสับสนกับธอมัสทัสผู้เป็นบิชอปแห่งไมนทซ์ในคริสต์ศตวรรษที่ 5 นักวิชาการผู้หนึ่งกล่าวว่า “อัลบานัสแห่งเมนทซ์ (Albanus of Mentz) พลีชีพที่เมนทซ์ แต่ไม่มีผู้ใดทราบว่าเมื่อใด ตามคำกล่าวของเบดา (Baeda) ภายใต้จักรพรรดิไดโอคลีเชียน แต่ตามคำกล่าวของซีเฌอแบร์ตแห่งฌามบลูซ์ (Sigebert of Gembloux) (ในบันทึกประวัติศาสตร์) กล่าวว่า[อัลบานัสแห่งเมนทซ์]ถูกขับจากฟิลิปปีพร้อมกับนักบุญธีโอนิสทัสซึ่งเป็นบิชอป ในปี ค.ศ. 425” นักวิชาการผู้นี้กล่าวต่อไปว่าราบานัส มอรัส “กล่าวเกินเลยไปว่าอัลบานัสแห่งเมนทซ์เป็นบิชอปชาวแอฟริกันที่หนีจากพระเจ้าฮุนเนอริค (กษัตริย์แวนดัล)...”
ตำนานกล่าวว่านักบุญอัลบันแห่งไมนทซ์มิได้เสียชีวิตทันทีแต่ประคองหัว (cephalophore) ตนเองไปยังที่ที่ต้องการจะให้ฝัง ซึ่งกลายเป็นที่สร้างโบสถ์และต่อมากลายเป็นศูนย์กลางของอารามคณะเบเนดิกตินที่จักรพรรดิชาร์เลอมาญบูรณปฏิสังขรณ์ในปี ค.ศ. 806 แต่อารามมาได้รับความเสียหายอย่างหนักในปี ค.ศ. 1552 และไม่ได้ฟื้นตัวขึ้นมาอีก
ดูเพิ่ม
406
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม
ผลการเลือกตั้งอย่างไม่เป็นทางการ ว่าที่สมาชิกสภาผู้แทนราษฎรจังหวัดราชบุรีจากพรรคพลังประชารัฐจำนวน 3 ราย คือ เขต 1 คือ กุลวลี นพอมรบดี บุตรสาวนายมานิต นพอมรบดี และนางกอบกุล นพอมรบดี อดีตสมาชิกสภาผู้แทนราษฎรจังหวัดราชบุรี, เขต 2 คือ บุญยิ่ง นิติกาญจนา ประธานสโมสรราชบุรี มิตรผล เอฟซี และเขต 3 คือ ปารีณา ไกรคุปต์ อดีตสมาชิกสภาผู้แทนราษฎรจังหวัดราชบุรีหลายสมัย และบุตรสาวของนายทวี ไกรคุปต์ พรรคประชาธิปัตย์ในเขต 4 คือ อัครเดช วงษ์พิทักษ์โรจน์ และพรรคภูมิใจไทยในเขต 5 คือ บุญลือ ประเสริฐโสภา อดีตรัฐมนตรีช่วยว่าการกระทรวงศึกษาธิการ เป็นที่น่าสังเกตว่า พรรคภูมิใจไทย ซึ่งมีฐานเสียงเดิมในจังหวัดราชบุรีที่มีแกนนำอย่างนายสรอรรถ กลิ่นประทุม ประธานคณะกรรมการที่ปรึกษาพรรคภูมิใจไทย มีจำนวนสมาชิกสภาผู้แทนราษฎรลดลงในจังหวัดราชบุรี และท้ายที่สุดคะแนนเสียงของพรรคอนาคตใหม่มีมากจนติดสามอันดับแรกในเกือบทุกเขตเลือกตั้ง
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
ไลฟ์อิสบัตอะดรีม...
ไลฟ์อิสบัตอะดรีม... (Life Is but a Dream...) เป็นสตูดิโออัลบั้มชุดที่ 8 ของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเมื่อวันที่ 2 มิถุนายน ค.ศ. 2023 ทางค่ายเพลงวอร์เนอร์เรเคิดส์ เป็นการออกจำหน่ายสตูดิโออัลบั้มที่ห่างจากชุดที่แล้ว เดอะสเตจ (ค.ศ. 2016) นานถึง 7 ปี ซึ่งเป็นช่วงห่างระหว่างสตูดิโออัลบั้มที่ยาวที่สุดของวง อัลบั้มชุดนี้มี Joe Barresi เป็นโปรดิวเซอร์ร่วมกันกับทางวงเช่นเดียวกับอัลบั้ม เดอะสเตจ และนับเป็นการกลับมาเซ็นสัญญากับค่ายเวอร์เนอร์ หลังจากมีข้อพิพาททางกฎหมายระหว่างวงกับวอร์เนอร์มิวสิกในช่วงกลางทศวรรษ 2010
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
เขต 2
เขตการเลือกตั้งที่ 2 ประกอบด้วยอำเภอวัดเพลง อำเภอปากท่อ อำเภอบ้านคา อำเภอสวนผึ้ง และอำเภอเมืองราชบุรี (เฉพาะตำบลน้ำพุ ตำบลห้วยไผ่ ตำบลดอนแร่ และตำบลอ่างทอง)
เขต 3
เขตการเลือกตั้งที่ 3 ประกอบด้วยอำเภอจอมบึงและอำเภอโพธาราม (ยกเว้นตำบลบ้านฆ้อง ตำบลบ้านสิงห์ และตำบลดอนทราย)
เขต 4
เขตการเลือกตั้งที่ 4 ประกอบด้วยอำเภอบ้านโป่ง
เขต 5
เขตการเลือกตั้งที่ 5 ประกอบด้วยอำเภอดำเนินสะดวก อำเภอบางแพ และอำเภอโพธาราม (เฉพาะตำบลบ้านฆ้อง ตำบลบ้านสิงห์ และตำบลดอนทราย)
คู จุน-ย็อบ
คู จุน-ย็อบ (เกิด 11 กันยายน ค.ศ. 1969) หรือที่รู้จักในชื่อบนเวทีของเขาว่า DJ Koo เป็นนักร้อง ดีเจ นักเต้น แร็ปเปอร์ ศิลปินชาวเกาหลีใต้ เขาเป็นที่รู้จักกันดีในฐานะสมาชิกของคู่หูนักเต้น เค-ป็อป วงโคลน คู ถือเป็นหนึ่งในดาราเกาหลีรุ่นแรกที่ได้รับความนิยมอย่างมากในระดับสากล โดยเฉพาะใน ไต้หวัน เขายังเป็นที่รู้จักในฐานะหนึ่งในดีเจที่มีชื่อเสียงที่สุดของเกาหลีใต้ ซึ่งเป็นดีเจชาวเกาหลีคนแรกและคนเดียวที่ได้ทำการแสดงที่ เทศกาลดนตรีอัลทรา ในเมือง ไมอามี รัฐฟลอริดา ติดต่อกัน
ชีวิตส่วนตัว
ในปี ค.ศ. 1998 คู ได้พบกับนักแสดงสาวชาวไต้หวัน ต้าเอส เมื่อเขาได้รับเชิญไปไต้หวันในฐานะแขกรับเชิญในคอนเสิร์ต ทั้งสองเริ่มออกเดทหลังจากนั้นไม่นาน คูกล่าวว่า "มันคือรักแรกพบ...เราเรียนรู้ภาษาของกันและกัน และมักจะเดินทางไปเยี่ยมเยือนกัน" อย่างไรก็ตาม ความสัมพันธ์ของพวกเขากินเวลาเพียงประมาณหนึ่งปี เนื่องจาก "การห้ามออกเดท" ในอุตสาหกรรม เค-ป็อป ความสัมพันธ์ของพวกเขาจึงถูกคัดค้านโดยผู้จัดการของ คู ซึ่งนำไปสู่การแยกทางกันในปี ค.ศ. 2000
ในวันอังคารที่ 8 มีนาคม พ.ศ. 2565 คูประกาศในอินสตาแกรมของเขาว่าเขาได้แต่งงานกับ ต้าเอส     เขาแท็กภรรยาของเขาในโพสต์ซึ่งเขียนทั้ง ภาษาเกาหลี และ อักษรจีนตัวเต็ม ซึ่งอ่านว่า:
สวัสดิ์ อมรวิวัฒน์
พลตำรวจเอก สวัสดิ์ อมรวิวัฒน์ (20 กันยายน พ.ศ. 2478 – 6 ธันวาคม พ.ศ. 2559) อดีตอธิบดีกรมตำรวจ อดีตสมาชิกวุฒิสภาจังหวัดเชียงใหม่ อดีตสมาชิกสภานิติบัญญัติแห่งชาติ พ.ศ. 2534 สมาชิกวุฒิสภา พ.ศ. 2532 และ พ.ศ. 2535 และสมาชิกสภาร่างรัฐธรรมนูญไทย พ.ศ. 2539
ประวัติ
พลตำรวจเอก สวัสดิ์ อมรวิวัฒน์ เกิดเมื่อวันที่ 20 กันยายน พ.ศ. 2478 เป็นชาวจังหวัดเชียงใหม่ สมรสกับคุณหญิง คัทลิยา อมรวิวัฒน์ มีบุตรธิดา 3 คน คือนางสาวอำไพพรรณ อมรวิวัฒน์, ดร.สุทธาภา อมรวิวัฒน์ และนายณัฐวุฒิ อมรวิวัฒน์ มีน้องชายคือ นายสมพงษ์ อมรวิวัฒน์ อดีตหัวหน้าพรรคเพื่อไทย และสมาชิกสภาผู้แทนราษฎรจังหวัดเชียงใหม่ พรรคเพื่อไทย
ถึงแก่อนิจกรรม
พล.ต.อ.สว้สดิ์ ถึงแก่อนิจกรรม เมื่อวันที่ 6 ธันวาคม พ.ศ. 2559 ณ โรงพยาบาลศิริราช เขตบางกอกน้อย กรุงเทพมหานคร ด้วยโรคชรา สิริรวมอายุ 81 ปี มีพิธีพระราชทานเพลิงศพเมื่อวันที่ 7 พฤษภาคม พ.ศ. 2560 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เส้นขนานที่ 50 องศาใต้
เส้นขนานที่ 50 องศาใต้ คือวงกลมละติจูดที่ 50 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก มหาสมุทรอินเดีย มหาสมุทรแปซิฟิก และทวีปอเมริกาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 50° ใต้ลากผ่านพื้นที่ดังนี้:
! scope="col" width="125" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรแอตแลนติก ! scope="row" style="background:#b0e0e6;" | มหาสมุทรอินเดีย ! scope="row" style="background:#b0e0e6;" | มหาสมุทรแปซิฟิก ! scope="row" | ! scope="row" | 🇦🇷 ! scope="row" style="background:#b0e0e6;" | มหาสมุทรแอตแลนติก
ชมพูบดีสูตร
ชมพูบดีสูตร เป็นพระสูตรนอกพระไตรปิฎก จัดอยู่ในหมวดสุตตสังคหะ คือหนังสือในหมวดสุตตันตปิฎก กล่าวถึงพระพุทธเจ้าทรงแสดงพระองค์เป็นพระจักรพรรดิราชทรมานท้าวมหาชมพูผู้เป็นมิจฉาทิฐิจนท้าวมหาชมพูเลื่อมใสออกผนวชเป็นพระอรหันต์ สันนิษฐานว่าน่าจะมีต้นเค้ามาจากคัมภีร์ฝ่ายมหายานและนํามาแต่งเป็นภาษาบาลีในภายหลัง พบต้นฉบับในประเทศไทย ประเทศพม่า ประเทศกัมพูชา และประเทศลาว
IE
IE หรือ ie เป็นอักษรย่อภาษาอังกฤษ สามารถหมายถึง
ชมพูบดีสูตร
แก่นเรื่อง
พระเจ้าชมพูบดีซึ่งประสูติเป็นโอรสแห่งเมืองปัญจาลนครและมีของวิเศษคู่กายคือฉลองพระบาท พระขรรค์และลูกศร ต่อมาได้เป็นกษัตริย์ครองเมือง มีมเหสีชื่อนางกาญจนเทวีมีโอรสชื่อ ศิริคุตราช กุมาร วันหนึ่งพระเจ้าชมพูบดีเหาะไปเจอปราสาทพระเจ้าพิมพิสารแล้วอิจฉาพยายามจะทําลาย แต่ไม่สามารถทำลายปราสาทได้ จึงส่งของวิเศษทั้งสองมาเพื่อจัดการรกับพระเจ้าพิมพิสาร จนพระเจ้าพิมพิสารต้องขอให้พระพุทธเจ้าช่วย
ฉบับ
ต้นฉบับใบลานเรื่องชมพูบดีสูตรที่เก่าแก่ที่สุดที่พบ คือ ใบลาน Bibliothèque Nationale กรุงปารีส ประเทศฝรั่งเศส ซึ่งอาจมีอายุเก่าไปถึงสมัยสมเด็จพระนารายณ์มหาราช สมเด็จพระเจ้าบรมวงศ์เธอ กรมพระยาดำรงราชานุภาพ โปรดให้ตีพิมพ์ ในชื่อ มหาชมพูปติสูตร เผยแพร่แล้วโดยหอพระสมุดวชิรญาณ เมื่อปี พ.ศ. 2464 ต่อมาหลวงเสนาราชภักดีศรี สงคราม (เกี้ย บุณยัษฐิติ) ได้นำมาประพันธ์เป็น คำฉันท์เรื่องท้าวมหาชมภู พิมพ์เมื่อ พ.ศ. 2473 ในภาคใต้ของไทยยังพบกลอนสวดเรื่อง ท้าวมหาชมพู
ฉบับล้านนาเรียก ชุมพูปติ หรือ ชุมพูปัตติ เช่นที่วัดป่าสักน้อย ตำบลแม่ปูคา อำเภอสันกำแพง จังหวัดเชียงใหม่ คัมภีร์มีจํานวน 3 ผูก รวม 99 หน้าใบลาน
ฉบับล้านช้าง เป็นต้นฉบับจากหอสมุดแห่งชาติลาว โดยได้ทําการปริวรรตใหม่ เพราะยังไม่เคยมีการปริวรรตมาก่อน โดยในใบลานได้ระบุจุลศักราช 1268 ตรงกับพุทธศักราช 2449 มีจํานวน 5 ผูก ทั้งหมด 228 หน้าใบลาน เรียกว่า ชมพูปัตติ หรือ ชมพูปติ
ภาพเหมือนของหญิงสาว (ลา ฟอร์นารินา)
ราฟาเอลเขียนภาพ “ภาพเหมือนของหญิงสาว (ลา ฟอร์นารินา) ” ระหว่างปี ค.ศ. 1518 ถึงปี ค.ศ. 1519 ภาพเขียนนี้อาจจะอยู่ในห้องเขียนภาพของราฟาเอลเมื่อราฟาเอลเสียชีวิต และอาจจะได้รับการแต่งเติมก่อนจะขายโดยผู้ช่วยจูลีโอ โรมาโน  ในคริสต์ศตวรรษที่ 16 ภาพเขียนอยู่ที่บ้านของเคานเตสแห่งซานตาฟิโอราขุนนางสตรีชาวโรมัน ต่อมาตกไปเป็นของดยุคแห่งบอนคอมพายีและต่อมาหอศิลป์โบราณแห่งชาติที่เป็นที่ตั้งปัจจุบัน
สตรีในภาพกล่าวกันว่าเป็น “คนอบขนม” (fornarina) มาร์เกอริตา ลูติลือกันว่าเป็นคนรักของราฟาเอล แต่ความหมายของภาพยังไม่เป็นที่ตกลงกันฉะนั้นความหมายที่แท้จริงก็ยังคงสรุปไม่ได้ สตรีในภาพโพกผมอย่างตะวันออกและเปลือยหน้าอกแต่ใช้มือปิดหน้าอกซ้ายหรืออาจจะเพียงยกมือขึ้นเฉยๆ และมีแสงที่ไม่ใช่แสงธรรมชาติที่ส่องร่างมาจากทางซ้ายของภาพ แขนซ้ายคาดด้วยแถบเล็กๆ ที่มีชื่อลายเซ็นของราฟาเอล “ RAPHAEL URBINAS ” (“ราฟาเอลแห่งเออร์บิโน”) นักประวัติศาสตร์ศิลปะและนักวิชาการถกเถียงกันว่ามือขวาบนหน้าอกซ้ายทำให้เห็นเนื้องอกที่หน้าอกซ่อนอยู่ในการนั่งวางท่าอย่างคลาสสิกของการแสดงความรัก สายตาที่เพ่งมายังผู้ดูก็ยิ่งเป็นการเน้นถึงความไม่เป็นธรรมชาติขององค์ประกอบของภาพทั้งหมด
การศึกษาด้วยเอ็กซ-เรย์พบว่าฉากหลังเดิมเป็นภูมิทัศน์แทนที่จะเป็นพุ่มเมอร์เติล (myrtle) ซึ่งเป็นพุ่มไม้ศักดิ์สิทธิ์ของวีนัสเทพแห่งความรักและความใคร่
ดิ เอ็กซ์-เวนเจอร์
ดิ เอ็กซ์-เวนเจอร์ (The X-Venture) เป็นอัลบั้มเฉพาะกิจ ซึ่งเกิดจากการรวมกันของกลุ่มศิลปินวัยรุ่นค่ายอาร์เอสที่ประสบความสำเร็จในการออกอัลบั้มเดี่ยว อัลบั้มนี้ประสบความสำเร็จทั้งด้านการค้า และความนิยมในชาร์ตทั่วไป และเป็นการต่อยอดความสำเร็จจากเดอะเน็กซ์และเป็นหนึ่งในต้นแบบของการก่อตั้งค่ายเพลงกามิกาเซ่
อัลบั้มนี้เกิดจากความร่วมมืออีกครั้งของบริษัทเป็ปซี่โคล่าประเทศไทย และบริษัทอาร์เอส โปรโมชัน มีเป้าหมายผู้ฟังเป็นกลุ่มวัยรุ่น อัลบั้มนี้มียอดขายกว่า 1 ล้านชุด และเคยติดโฆษณาหลายๆที่ เช่น บนรถเมล์ เป็นที่ฮือฮาในยุคนั้นมาก
ระบบสืบพันธุ์
ระบบสืบพันธุ์ (reproductive system) เป็นระบบของอวัยวะในร่างกายสิ่งมีชีวิตซึ่งทำงานร่วมกันโดยมีจุดประสงค์เพื่อการสืบพันธุ์เพิ่มจำนวนสิ่งมีชีวิตให้มากขึ้น ในระบบนี้จำเป็นต้องอาศัยสารต่าง ๆ อาทิ ของเหลว ฮอร์โมน และฟีโรโมนหลายชนิดเพื่อช่วยเหลือในการทำงาน ระบบสืบพันธุ์เป็นระบบซึ่งแตกต่างจากระบบอวัยวะอื่น ๆ กล่าวคือระบบเพศของสัตว์ต่างชนิดกันก็มีความแตกต่างกัน ความหลากหลายนี้ก่อให้เกิดการผสมรวมกันของสารพันธุกรรมระหว่างสิ่งมีชีวิตสองตัว เพื่อเพิ่มความสามารถในการดำรงอยู่ในสิ่งแวดล้อมของลูกหลานต่อไป
หยาง ก้านเจิน
หยาง ก้านเจิน (楊干貞) เป็นปฐมกษัตริย์แห่งอาณาจักรต้าอี้หนิง ทรงครอง ราชย์ช่วงปี พ.ศ. 1472–1473 (ค.ศ. 929–930)
อ้างอิง
937
ลำดับเหตุการณ์คณะราษฎร
ลำดับเหตุการณ์คณะราษฎรแสดงรายการเหตุการณ์สำคัญนับตั้งแต่การก่อตั้งคณะราษฎรในปี 2469 จนหมดอำนาจในปี 2490
เหตุการณ์ปฏิวัติสยามเมื่อวันที่ 24 มิถุนายน 2475 เป็นเหตุการณ์ในประวัติศาสตร์ไทย และทำให้สถาบันพระมหากษัตริย์ที่เคยเป็นผู้ปกครองสูงสุดของประเทศมาช้านานเสียอำนาจส่วนใหญ่ อย่างไรก็ตาม ภายหลังจากเหตุการณ์เปลี่ยนแปลงดังกล่าวใน พ.ศ. 2475 การต่อสู้ทางการเมืองก็ยังมิได้จบลงไปอย่างสิ้นเชิง ยังคงมีการต่อสู้กันระหว่างผู้นำในระบอบเก่า กับระบอบใหม่ หรือความขัดแย้งในผู้นำคณะราษฎรด้วยกันเอง จนรัฐประหารในประเทศไทย พ.ศ. 2490 ถือได้ว่าเป็นการล้างอำนาจทางการเมืองของคณะราษฎรเสียสิ้น
ฌัก ชีรัก
ฌัก เรอเน ชีรัก (Jacques René Chirac; 29 พฤศจิกายน ค.ศ. 1932 — 26 กันยายน ค.ศ. 2019) รัฐบุรุษฝรั่งเศส เป็นอดีตประธานาธิบดีฝรั่งเศส อดีตนายกรัฐมนตรีฝรั่งเศส และอดีตนายกเทศมนตรีกรุงปารีส
ลำดับเหตุการณ์คณะราษฎร
เหตุการณ์ภายหลัง
21 พฤษภาคม 2503 รัฐบาลจอมพลสฤษดิ์ ธนะรัชต์ ประกาศยกเลิกวันชาติ 24 มิถุนายน ซึ่งตรงกับวันที่คณะราษฎรปฏิวัติเปลี่ยนแปลงการปกครอง และให้ถือเอาวันพระราชสมภพของพระมหากษัตริย์เป็นวันชาติแทน ถือเป็นการสิ้นสุดสัญลักษณ์แห่งการเปลี่ยนแปลงการปกครองของคณะราษฎร
โคซูเอะ ยูกิ
โคซูเอะ ยูกิ ( 結木 梢<rt>ゆうき こずえ</rt>, 26 พฤษภาคม  -) เป็นนักพากย์หญิงชาวญี่ปุ่น เกิดที่ จังหวัดคานางาวะ สังกัดรีแม็กซ์
ลำดับเหตุการณ์คณะราษฎร
เหตุการณ์ภายหลัง
ในปี 2563 มีการเปลี่ยนชื่อค่ายพหลโยธินและค่ายพิบูลสงคราม ซึ่งได้ชื่อตามผู้นำคณะราษฎร เป็น "ค่ายภูมิพล" และ "ค่ายสิริกิติ์" ตามลำดับ
ฌัก ชีรัก
ช่วงแรกของชีวิต (พ.ศ. 2475 - พ.ศ. 2510)
ฌัก ชีรักในวัยเด็กเป็นบุตรชายคนเดียว (พี่สาวของเขาเสียชีวิตตั้งแต่เล็กก่อนที่เขาจะเกิด) ได้เข้ารับการศึกษาที่โรงเรียนมัธยมการ์โน จากนั้นก็ได้ย้ายมาที่โรงเรียนมัธยมศึกษาหลุยส์-เลอ-กร็อง หลังจากสอบผ่านข้อสอบมาตรฐานระดับเตรียมอุดมศึกษาแห่งชาติได้ เขาก็ได้สมัครเป็นลูกเรือ และได้ร่วมออกเดินทางกับเรือบรรทุกถ่านหินเป็นเวลาสามเดือน ในปี พ.ศ. 2494 เขาได้เข้าศึกษาต่อในสถาบันการเมืองศึกษาแห่งกรุงปารีส และจบการศึกษาในปี พ.ศ. 2497